62024CO0149_INF
Rješenje Suda (osmo vijeće) od 12. prosinca 2024. –United Media Services
(predmet C-149/24)
„Zahtjev za prethodnu odluku – Članak 99. Poslovnika Suda – Odgovor koji se može jasno izvesti iz sudske prakse – Članak 4. stavak 3. UEU-a – Postupovna autonomija – Načela ekvivalentnosti i djelotvornosti – Pravna sigurnost – Pravo na djelotvoran pravni lijek – Konačna odluka nacionalnog suda koja se pokazala neusklađena s naknadnom presudom Suda – Odluka Ustavnog suda kojom se utvrđuje neusklađenost odredbe nacionalnog prava na temelju koje je donesena presuda s Ustavom dotične države članice – Zahtjev za preispitivanje – Različiti prekluzivni rokovi”
1.
Prethodna pitanja – Odgovor koji ne ostavlja mjesta nikakvoj razumnoj sumnji – Odgovor koji se može jasno izvesti iz sudske prakse – Primjena članka 99. Poslovnika
(članak 267. UFEU-a; Poslovnik Suda, čl. 99.)
(t. 20., 21.)
2.
Pravo Europske unije – Izravan učinak – Pojedinačna prava – Zaštita od strane nacionalnih sudova – Sudska pravna sredstva – Načelo postupovne autonomije – Poštovanje načela ekvivalentnosti i djelotvornosti – Prekluzivni rok od jednog mjeseca za podnošenje revizije – Dopuštenost – Nacionalno pravo koje predviđa rok od tri mjeseca za podnošenje revizije protiv sudske odluke donesene na temelju odredbe nacionalnog prava koja je naknadno proglašeno protuustavnom – Irelevantnost
(čl. 4. st. 3. UEU-a; čl. 267. UFEU-a)
(t. 25.-29., 31. i izreka)
3.
Pravo Europske unije – Izravan učinak – Pojedinačna prava – Zaštita od strane nacionalnih sudova – Sudska pravna sredstva – Načelo postupovne autonomije – Poštovanje načela ekvivalentnosti i djelotvornosti – Prekluzivni rok od jednog mjeseca za podnošenje revizije – Dopuštenost – Nepostojanje utjecaja na mogućnost nastanka odgovornosti države članice zbog toga što je odluku donio sud koji odlučuje u posljednjem stupnju
(čl. 4. st. 3. UEU-a; čl. 267. UFEU-a)
(t. 30.)
Izreka
Članak 4. stavak 3. UEU-a, promatran u kontekstu načela ekvivalentnosti, djelotvornosti i pravne sigurnosti, treba se tumačiti na način da mu se ne protivi nacionalni propis na temelju kojeg se revizija protiv konačne sudske odluke zbog povrede prava Unije treba podnijeti u roku od mjesec dana od dostave te odluke, iako se revizija, kad se temelji na tome da je dotična konačna sudska odluka donesena na temelju nacionalnog propisa čija je protuustavnost, slijedom toga, utvrđena odlukom Ustavnog suda dotične države članice, može podnijeti u roku od tri mjeseca od objave te odluke u službenom listu te države članice, ako konkretne posljedice tog utvrđenja protuustavnosti proizlaze izravno iz navedene odluke Ustavnog suda.